Aanvraag na ivermektien plaas druk op dieregesondheidsbedryf | Maroela Media
Dr Peter Oberem, uitvoerende hoof van Afrivet, het in 'n verklaring gesê daar is geen geregistreerde of gelisensieerde ivermektien-produkte in Suid-Afrika wat geskik is vir menslike gebruik nie. "Desperate mense, mense wat berigte in die media en op sosiale media gesien het van verskeie dokters en geloofwaardige internasionale bronne dat die produk gewettig moet word vir die bekamping en behandeling van Covid-19 doen desperate dinge," het hy gesê.
"Dit het gelei tot 'n toename in die swartmark vir die invoer en moontlik vervaardiging van ivermektienprodukte in die land. Talle mense maak ook van diere-formules gebruik. Dié formules verskil van dié wat vir menslike gebruik geregistreer is. Die veiligheid daarvan is nog nooit in mense getoets nie. Dit is ook onwettig om die gebruik daarvan vir mense aan te beveel," het Oberem bygevoeg.
Die Suid-Afrikaanse Reguleringsowerheid vir Gesondheidsprodukte (Sahpra) het intussen Woensdag aangekondig dat hy 'n "beheerde toegangsprogram om menslikheidsredes" vir die gebruik van ivermektien deur mense – vir die gebruik by Covid-19-pasiënte – gaan toelaat.
Daar was die afgelope paar weke toenemend oproepe van nie net gewone burgers nie, maar ook van talle mediese praktisyns desperaat vir 'n manier om hul Covid-19-pasiënte te help, dat die gebruik van ivermektien toegelaat word.
Sahpra het tot dusver gesê daar is bloot nie genoeg studies en data beskikbaar om die gebruik daarvan vir die behandeling van Covid-19 te regverdig nie. Ivermektien was boonop nie geregistreer vir menslike gebruik in Suid-Afrika nie.
Die burgerregteorganisasie AfriForum beskou Sahpra se aankondiging as 'n stap in die regte rigting. Die wettige gebruik van die middel is egter uiters beperkend, sê AfriForum. Daarom gaan die organisasie se hofsaak teen Sahpra op 2 Februarie steeds voort.
Maroela Media het vroeër berig AfriForum, 'n Pretoriase dokter en twee van sy pasiënte het Sondag 'n dringende hofaansoek gebring teen Sahpra en dr. Zweli Mkhize, minister van gesondheid, om te verseker dat ivermektien wat vir menslike gebruik ontwikkel is, beskikbaar kan wees sodat dokters dit vir die behandeling van Covid-19 kan voorskryf.
Regsopsies oor 'rassistiese toerismefonds' ondersoek
Vir ons wat in die dierebedryf werk is dit bitter moeilik om te weet dat as gevolg van mense se paniekaankope, die vee daaronder ly. Daar is nêrens beskikbaar nie!! Mense besef nie die impak wat dit op ons het nie.
Dit is n GROOT frustrasie vir ons wat die entstof vir diere benodig. Jy kry net nerens 1% Ivermektien nie
Ek moes iemand soebat om'n 500ml bottel gekoop te kry aangesien hy dit nodig geag het om 30 bottels op eenslag te koop. En dit in 'n tyd waar ons baie sukkel met parasiete in ons diere in ons omgewing.
Dit is ongelukkig wat gebeur as jy met so ń magsbehepte regering sit wat dink hulle weet alles.
En ons weet wat volgende gaan gebeur: Regstellende aksie met 'n groot finansièle kick aan 'n onbekende swart maatskappy onder Indiese-toesig waarna die middel teen astronomiese pryse verkoop word. Natuurlik eerste aan swart burgers en hul diere beskikbaar gestel (gepledge deur Cyril) en dan aan Afrika-lande en die res van die wèreld met plaaslike wittes laaste in die tou. Dieselfde paadjie wat entstof gaan volg. Viva dwaasheid.